Държавен вестник, бр. 78, 2023 г., стр. 51

БРОЙ  78	
Д Ъ Р Ж А В Е Н  В Е С Т Н И К 	
СТР.  51  
Г л а в а  ч е т в ъ р т а
ИЗПРАЩАНЕ НА ИНФОРМАЦИЯ ДО ЕВ-
РОПЕЙСКАТА КОМИСИЯ ОТНОСНО ИН-
ТЕРВЕНЦИИТЕ В СЕКТОРИТЕ „ПЛОДОВЕ 
И ЗЕЛЕНЧУЦИ“ И „МЛЯКО И МЛЕЧНИ 
ПРОДУКТИ“
Чл. 81. (1) Съгласно Регламент за изпълне-
ние (ЕС) 2022/1475 на Комисията от 6 септем-
ври 2022 г. за определяне на подробни правила 
за прилагането на Регламент (ЕС) 2021/2115 
на Европейския парламент и на Съвета по 
отношение на оценката на стратегическите 
планове по ОСП и представянето на информа-
ция за мониторинга и оценката (ОВ, L 232/8 
от 7 септември 2022 г.), наричан по-нататък 
„Регламент за изпълнение (ЕС) 2022/1475“, 
компетентното звено, определено съгласно 
Устройствения правилник на Министерството 
на земеделието, храните и горите, и Държа-
вен фонд „Земеделие“ подават на Комисията 
информация, необходима є за извършването 
на мониторинга и оценката на ОСП.
(2) Уведомяването по ал. 1 се извършва 
чрез информационнотехнологичната система, 
предоставена от Комисията, до която компе-
тентните лица по ал. 1 си осигуряват достъп.
(3) Компетентното звено на Министер-
ството на земеделието и храните подава на 
Комисията ежегодно информация за предход-
ната календарна година по т. 1, т. 2, буква 
„а“ и т. 7 от приложение V на Регламент за 
изпълнение (ЕС) 2022/1475.
(4) Държавен фонд „Земеделие“ подава 
на Комисията ежегодно информация по т. 2, 
букви „б“ и „в“, т. 3 и 8 от приложение V 
на Регламент за изпълнение (ЕС) 2022/1475. 
Информацията по т. 2, буква „б“ се подава по 
отношение на текущата календарна година, а 
по останалите цитирани точки се подава по 
отношение на предходната календарна година.
(5) Информацията по т. 3 от приложение V  
на Регламент за изпълнение (ЕС) 2022/1475, 
отнасяща се до списъка с регионите, отгова-
рящи на критериите по чл. 53, параграфи 1 и 
2 от Регламент (ЕС) 2021/2115, и размера на 
национална финансова помощ, предоставена 
на организациите на производители в тези 
региони, се подава от ДФ „Земеделие“ всяка 
година в срок до 31 януари.
(6) Компетентното звено по ал. 3 в срок 
до 15 януари уведомява ДФ „Земеделие“ за 
списъка на регионите, отговарящи на крите-
риите по чл. 53, параграфи 1 и 2 от Регламент 
(ЕС) 2021/2115.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Изкуствено създаване на условия“ е 
всяко създадено условие по смисъла на чл. 62 
от Регламент (ЕС) 2021/2116.
2. „Независими оферти“ са оферти, пода-
дени от лица, които не се намират в следната 
свързаност с кандидата и помежду си или 
спрямо кандидата, включително за и чрез 
физическите лица, които представляват съ-
ответното ЮЛ или участват в органите му на 
управление: едното участва в управлението 
на дружеството на другото; съдружници; съв-
местно контролират пряко или косвено трето 
лице; участват пряко или косвено в управле-
нието или капитала на друго лице или лица, 
поради което между тях могат да се уговарят 
условия, различни от обичайните; едното 
лице притежава повече от половината от броя 
на гласовете в общото събрание на другото 
лице; лицата, чиято дейност се контролира 
пряко или косвено от трето лице – физическо 
или юридическо; лицата, едното от които е 
търговски представител на другото.
3. „Обикновена подмяна“ е обновяване на 
съществуващо оборудване без подобряване 
на съществуващата технология.
4. „Окончателно плащане“ е предоставя-
нето на финансова помощ след отчитане на 
изпълнението на всеки годишен период от 
оперативната програма.
5. „Ползвател/и на финансова помощ“ в 
сектор „Мляко и млечни продукти“ е призна-
та група на производители, организация на 
производители или асоциация на организации 
на производители, за която е одобрена или 
на която е изплатена финансова помощ по 
интервенциите по чл. 41.
6. „Ползвател/и на финансова помощ“ в 
сектор „Плодове и зеленчуци“ е призната 
организация на производители или асоциация 
на организации на производители, за която е 
одобрена или на която е изплатена финансова 
помощ по интервенциите по чл. 2.
7. „Референтни цени“ са цени, които пред-
ставляват максималния размер на конкретен 
вид разход, използвани за сравнение от ДФ 
„Земеделие“ при определяне основателността 
на съответния разход/актив по различни ин-
тервенции и за изчисляване на финансовата 
помощ.
8. „Свързани лица“ са:
а) съпрузите или лицата, които се намират 
във фактическо съжителство на съпружески 
начала;
б) роднините по права линия без ограни-
чения;
в) роднините по съребрена линия до трета 
степен включително;
г) работодател и работник;
д) лицата, едното от които участва в управ- 
лението на дружеството на другото;
е) тези, при които едното от тях притежава, 
пряко или чрез контролирано от него лице, 20 
или повече от 20 на сто от гласовете в общото 
събрание или от капитала на другото лице.